b"\n_START_ARTICLE_\nMas Mil\xc3\xa0 (Olivella)\n_START_SECTION_\nDescripci\xc3\xb3\n_START_PARAGRAPH_\nEs tracta d'una masia amb diferents cossos units. El central sobresurt de la resta i t\xc3\xa9 dos pisos amb una galeria amb arcs rebaixats a sobre. A un costat t\xc3\xa9 una construcci\xc3\xb3 de grans dimensions amb planta baixa i pis; t\xc3\xa9 la porta d'entrada d'arc de mig punt adovellat i la resta d'obertures s\xc3\xb3n rectangulars. A l'altre costat, hi ha un cos m\xc3\xa9s petit. La masia ha sofert notables modificacions al llarg del temps per\xc3\xb2 conserva al seu interior uns arc ogivals que podrien ser del segle XVI.\n_START_SECTION_\nHist\xc3\xb2ria\n_START_PARAGRAPH_\nFou una antiga masia vinatera coneguda antigament com la Crivellera. Est\xc3\xa0 documentada des de l'any 1497, quan era propietat d'Antoni Mil\xc3\xa0, la nissaga del qual va arribar fins al 1975. Actualment \xc3\xa9s un restaurant."